Wikipédia-vita:Az év szócikke/2019

message: , amikor ezt a táblázatot még év elején bedobtam, valamit nem gondoltam át. Nevezetesen azt, hogy ez itt nem Excel, és nem szűrhető. Nem volna jobb az alábbi megoldás, kategóriánkénti oszlopokkal, amiket legalább sorba rendezni lehet, és könnyebb összeszámolni az ikszeket, aztán hajigálni az ikszeket egyik oszlopból a másikba, hogy kábé egyforma nagyságú kategóriák alakuljanak ki? Szívesen átalakítom, hacsak nem úgy gondolod, túlzás. Pasztilla 2019. december 7., 14:26 (CET)
Szócikk                                    	Leírás                                                              	 	 	 	 				 			 			 			 	
Presence                                   	A Led Zeppelin könnyűzenei albuma (1976)                            	 	 	 	 				X			 			 			 	
Demokratikus Kampucsea                     	Kambodzsa történelmének egy korszaka (1975–79)                      	X	 	 	 				 			X			 			 	
Apáczai Csere János                        	erdélyi magyar pedagógus, filozófus, kálvinista teológus (1625–1659)	 	X	X	 				 			 			X			 	
Dzsedkaré Iszeszi                          	egyiptomi óbirodalmi uralkodó (i. e. 25.-24. sz.)                   	X	 	 	 				 			 			 			 	
Mirza Džomba                               	olimpiai bajnok horvát kézilabdázó                                  	 	 	 	 				 			 			 			 	X
Selmeci Műemlékkönyvtár (Miskolc)          	A Selmeci Akadémia fennmaradt könyvtára a Miskolci Egyetemen        	 	 	X	X				 			 			 			 	
Miskolci Egyetem Könyvtár, Levéltár, Múzeum	ME Könyvtár, Levéltár, Múzeum                                       	 	 	X	X				 			 			 			 	
Hejőcsabai Cement- és Mészipari Kft.       	A Hejőcsabai Cementgyár története                                   	 	 	 	X				 			 			 			X	
 Jó ötlet. Valóban áttekinthetőbbé válnak az egyes kategóriákba tartozó szócikkek. – Dodi123 vita 2019. december 7., 14:27 (CET)
 Csak akkor csináld, ha van rá időd... Ha nincs, akkor majd én megcsinálom. – Dodi123 vita 2019. december 7., 14:43 (CET)
replies: text: Nagyon gyors voltál :) – Dodi123 vita 2019. december 7., 14:44 (CET)
thread_title:  Szócikkek gyűjtése és kategorizálása 

message: Más. A statisztikák alapján úgy vettem észre, hogy 12 kategóriánál több a szavazási aktivitás ellen dolgozik, ahogy az is, hogy folyamatosan 15 fölött van a kategóriánként átnézendő szócikkek száma, lehet, hogy ezt is maximálni kellene. Azaz ha úgy tetszik, valamiféle rostát csak be kellene vezetni, a 12×15 már önmagában is épp elég hatalmas anyag ahhoz, hogy az ember tisztességgel szavazhasson. Nyilván itt már reformokról erre a versenyfordulóra késő beszélni, egy évközi válogatás a maga módszertanával tudott volna ezen segíteni, de akár itt a vitalapon folyó megbeszélések folyamán, ha „túldagad” egy kategória, dönthetnénk egyes szócikkek kiszórásáról. Tudom, hogy te befogadóbb szemléletet képviselsz, én jobban szórnék. Akár azt sem tartanám ördögtől valónak, hogy egy Wikipédistától kategóriánként maximum két szócikk szerepeljen, hadd legyen a tavalyihoz hasonlóan szélesebb wikipistaréteg érintett és bevont. Hm? Pasztilla 2019. december 7., 14:52 (CET)
A kizárást nem tartom jónak. Annál is inkább, mert itt elvileg nem wikipédisták, hanem szócikkek versenyéről van szó. (Az más kérdés, hogy sok szócikk egy ember nevéhez fűződik.) A kategóriáknál majd ráérünk akkor dönteni, ha kialakul a "mezőny". Egyelőre a legtöbb szócikk (13) az életrajz kategóriában van. Ez a kategória a legkönnyebben bontható akár különböző szempontok szerint is (például az illető tevékenységi köre alapján, vagy élő-nem élő alapon stb.). Amely kategóriákban kevés (hatnál levesebb) a jelölt szócikk, ott pedig az összevonást tartom megfelelőnek a "rokon" vagy témájukban egymáshoz közeli kategóriák között. – Dodi123 vita 2019. december 7., 16:28 (CET)
replies: text: Ha szabad belekotyogni, mint szavazó: megmondom őszintén, engem már elriaszt ez az őrületesen nagy számú cikk, ami évről évre jelölve van. Se időm, de főleg türelmem nincs mindet átolvasni. 1-2 kategóriát kinézek, ott elolvasom a cikkeket, de már ott is érzem, hogy a sokadik cikk végére fáradok. Szóval eleve hátrányból indulnak azok a cikkek, amik utolsóként vannak az adott kategória listájában. Valami előszűrés csak kellene, valahogy. Azt tudom, hogy határozottan NEM támogatnék egy olyan rendszert, ami csak a kiemelt/jó cikkeket engedné be ebbe a versenybe. Már így is szinte csak ilyenek vannak. - Tündi vita 2019. december 7., 16:56 (CET)
replies: text: :Egyetértek, ugyanezt gondolom, csak ehhez a fordulóhoz ezzel már késő. Pasztilla 2019. december 7., 16:59 (CET)

text: :Azzal én sem értenék egyet, hogy csak a kiemelt és a jó szócikkek vegyenek részt a versenyben. Ezek száma azért nem olyan nagy, mint azt bárki gondolná. A tavalyi évben például a versenyben résztvevő 163 szócikkből 16 volt kiemelt és 16 volt a jó szócikk. Az, hogy az idei (eddigi) javaslatok között jelentősebb ezek aránya az annak tudható be, hogy oda "automatikusan" felkerültek azok, amelyek idén kapták meg a kiemelt vagy jó szócikk minősítést, s megfeleltek a kiírás feltételeinek. A javaslatok zöme azonban várhatóan január első két hetében érkezik, amikor még lehet jelölni. Azzal egyetértenék, ha lenne valami minőségi előszűrő (azon kívül, hogy a szócikk kiemelt vagy jó), de ennek a formáját, illetve tartalmát ki kellene találni.

text: :Nem árulok el titkot azzal (mert utána lehet nézni), hogy én sem szoktam minden kategóriában szavazni, mert vannak olyan kategóriák, amikhez nem értek, és nem tudom eldönteni, hogy tartalmilag minőségi-e vagy sem. Ezt azonban nem tartom bajnak. Sőt az lenne a kívánatos állapot, hogy a szavazás során kizáródjanak a szubjektív faktorok. – Dodi123 vita 2019. december 7., 17:27 (CET)

text: Dodi, a gyűjtés még el sem kezdődött, visszatérhetünk erre egy hónap múlva is, de nagyon nehéz lesz. Pláne hogy az utolsó pillanatban megjelennek az önreflexió nélküli önjelölések. Pasztilla 2019. december 7., 17:03 (CET)

text: Ha működnének a műhelyek, akkor meg lehetne oldani, hogy a műhelyek érdeklődési körébe tartozó kategóriákról ott történne "előválasztás", és kategóriánként max. 6 szócikkről szavazna csak a szélesebb közvélemény. Mivel ez nincs, csak valamilyen formális vagy bürokratikus előírás lehetne az előszűrésre, esetleg néhány tagú előzsüri döntene a versenyen indulókról. Erről azonban mindenképpen szélesebb körben kell véleménykérést indítani, mert különben a fejünket veszik" :) – Dodi123 vita 2019. december 7., 17:31 (CET)
replies: text: :Persze, nyilván, ezért sem tartom kivitelezhetőnek, hogy most két hét alatt ezt lerendezzük. Pasztilla 2019. december 7., 18:36 (CET)
thread_title:  Kategóriák száma és nagysága 

message: Sziasztok ! A fenti mondat jutott eszembe, mikor megláttam az összegyűjtöttek közt a frissen felkerült utcás szócikkeket és a Beatles-dal szócikkét. Jók, meg hasznosak, csak nem igazán hiszem, hogy az év legjobbjai közt helyük lenne. A fentiekre is reflektálva, amolyan "Mi lenne ha?" kérdést is elővezetve az jutott eszembe, hogy a kategóriákat megcsinálhatnánk. Szívesen segítek, Szerintem vannak olyan kategóriák, amelyekben az idén nem tudunk elégséges jelöltet állítani. Szóval előbb ezt kellene megtenni, majd szerintem kategóriánként 6-8 szócikket max nevezni. nektek, vagy nekünk, mondom szívesen segítek, mert maguktól eddig sem jelöltek sokan, kivéve azt a pár embert, akit igazából érdekel ez az egész. Sajnos ez az igazság. Mindezek ellenére kitettem az FV-lista aktualitásai köz tegnap, hogy lehet jelölni, hátha... – Gerry89 vita 2020. január 2., 10:26 (CET)
A javaslattételt csinálhatnánk a tavalyi mintájára, az nagyon "menő" volt, egy jó ötlet. (Wikipédia:Az év szócikke/2018/Javaslattétel) Azonban úgy látom, hogy a nálunk "népszerűbb" kategóriák (értsd rendszerint ebben születnek nívós szócikkek évről-évre) a Zene és képzőművészet, Film és szórakozás, Nyelv, irodalom és vallás (vallási támájú szócikkek nem tudom vannak-e), Művelődéstörténet, helytörténet és épített örökség, Történelem, Közlekedés és Sport A Társadalomtudomány és a Jelenkori közéleti témák kategória tavaly is felejtős volt és ahogy elnéztem, elég szenvedős lenne összeszedni matematikai, kémiai témájú, a versenybe nevezhető nívós szócikkeket. Ettől még lehet megint egy Természettudomány, orvostudomány és matematika kategória, de ebből max a természettudomány játszik. De ha kérhetem, a Stefánia út és a Something (Beatles-dal) ne legyen nevezhető. Mindezt úgy írom, hogy hasznos, jó szócikkek, nem néztem ki írta, nem akarok ezzel megbántani senkit sem, de ez egy verseny a legjobb szócikkeknek. Neymar is jó focista, de 2019-ben nem kapott jelölést sem az Aranylabdára, mert volt nála 50 jobb. Remélem értitek mit szeretnék ezzel mondani és remélem valami hasznos is van az elképzelésemben. – Gerry89 vita 2020. január 2., 10:36 (CET)
replies: text: Szia,Gerry, én Dodinak már jeleztem, hogy sajnos nem fogok tudni részt venni az idei szervezésben. Még van két hátradőlős napom, aztán kábé nem lesz időm wikizni. ezt a táblázatos megoldást azért ajánlottam, mert tavaly azt vettem észre, hogy már előre lekorlátozzuk magunkat a kategorizálásban. Pasztilla 2020. január 2., 11:27 (CET).

text: Szia  Hamarosan nekilátok a rendszerezésnek. Azt már látni, hogy a művészetek és a természettudományok szócikkbe eddig nem érkezett egyetlen jelölés sem, a vallásba kettő, a társadalomtudományokba három, a közigazgatásba egy, a gazdaságtudományba három, a tudománytörténetbe egy, a műszaki tudományokba négy jelölés érkezett eddig. Ezeket kell majd összevonni valamilyen rendező elv alapján. A többinél van legalább hat jelölés. Az életrajzra érkezett eddig a legtöbb jelölés, de ezeknek nagy része más kategóriákban is érintett. A történelem kategória fele a politika kategóriában is jelölve van. Mivel a jelölésre még jó két hét van, egy hetet még várhatunk a végleges kategóriák kialakításával. Addig is leellenőrzöm a jelöléseket, hogy megfelelnek-e a kiírásnak. – Dodi123 vita 2020. január 2., 11:50 (CET)
thread_title:  Megint gyűlnek a komolytalan jelölések 

message: Sem a Gjergj Fishta, sem az Abaz Kupi szócikkemet nem érzem elég nívósnak ahhoz, hogy egy év szócikke versenyben induljanak, ha nem volna gond, ezeket szeretném eltávolítani a jelölésből (még Dodi123 jelölte őket december 7-én, több más jó szócikkel együtt). Ugyanakkor plecsni ugyan nincs rajta, de az Albánia vallási élete szócikket jelölném. Pasztilla 2020. január 3., 10:43 (CET)
replies: text: Mint "jó szócikkek" kerültek a jelöltek közé. Természetesen annak semmi akadálya, hogy visszavond ezeknek a szócikkeknek a jelöléseit, hiszen a te munkáid, ahogyan annak sincs akadálya, hogy bármely más szócikket jelölj, akkor is, ha annak nincs "plecsnije". – Dodi123 vita 2020. január 3., 11:00 (CET)
thread_title:  Gjergj Fishta és Abaz Kupi 

message: Elkészítettem egy elsődleges kategóriákba sorolást, amin még bőven lehet módosítani: szócikkeket áthelyezni egyikből a másikba, összevonni, szétbontani kategóriákat, illetve akár új kategóriák is felvehetők. A végleges kategóriák a jelölések befejezésekor állnak majd elő, mivel akkor tudjuk, hogy melyik kategóriába hány szócikk került.   főleg a ti közreműködésetekre számítok a kategóriákba rendezésnél. – Dodi123 vita 2020. január 3., 10:58 (CET)
 Rendben. Én már korábban is kivettem a saját magam írt szócikkek közül Nagy Laci és Jakov Gojun szócikkét. Nem szeretnék csak magammal versenyezni :) Ellenben ezek az utakról szóló szócikkek továbbra is kilógnak szerintem, ahogy a Beatles-dal a kategóriájában a többi közül. , szerintem a Gjergj Fishta maradhatna. De akkor majd még alakítgatunk. – Gerry89 vita 2020. január 3., 11:04 (CET)
replies: text: Mameilon az elmúlt két évben nagy segítségre volt a szócikkválogatásban a riportjával, megkörnyékezem megint, hátha le tud húzni valamit, és akkor nem csak a valamilyen figyelmet már egyébként is kapó (jó, kiemelt, itt sürgölődők tudomása), hanem a rejtőzködő munkák is reflektorfénybe kerülhetnek. Ahogy írtam, próbálok majd segíteni, de holnaptól cirka két hónapig csak elvétve leszek Wikipédia-közelben. Fishtát visszatettem. Pasztilla 2020. január 3., 11:22 (CET)
Jelentős az életrajzinak jelölt szócikkek száma. Egyelőre ezek a kapcsolódó más kategóriákban vannak (sport, zene, nyelv és irodalom, film és szórakozás, egyéb művészetek, műszaki és alkalmazott tudományok). Javaslom, hogy az életrajzok – mint egymással jobban összevethető tartalommal rendelkező szócikkek – legyenek külön kategóriákban: például történelmi életrajz, sportolók életrajza (esetleg sportolók és művészek életrajza egyben). Igaz, ekkor a sport kategória szócikkeinek száma háromra csökken... Mi a véleményetek? A történelmi életrajz kategória nálam mindenképpen "befutónak" látszik, a többinél mindenképpen kíváncsi vagyok a véleményetekre. – Dodi123 vita 2020. január 7., 17:00 (CET)
thread_title:  Kategóriákba sorolás 

message: Sziasztok!
Jelöltem az Armstrong/Aldrin/Collins hármast, de természetesen, ha sok ugyanabból a témából a jelölt, akkor elég az egyiket betenni a versenybe. Emellett, mintha úgy látnám, hogy Armstrong a Műszaki tudományok azekcióba került, de azt hiszem ő van annyira történelmi személyiség, hogy inkább történelmi életrajz legyen a helye (bocs az okoskodásért:). Az Armstrong/Aldrin cikk volt kiemelt jelölésen, de elbukott, de azt hiszem inkább érdeklődés hiányában, így mertem ismét feltenni őket, mert a „szintet” azt hiszem talán megütik.Az Apollo–12/–14/–16 cikkekkel ugyanaz a helyzet, ha sok az űr témájú cikk, akor elég az egyiket betenni a versenybe (most vannak kiemelési eljáráson és talán át is esnek rajta sikerrel.Moonwalkr vita 2020. január 7., 13:27 (CET)
Szia  Köszönöm a jelöléseket. Egyelőre mindegyik szócikket a műszaki és alkalmazott tudományok kategóriába tettem, de ez egészen biztosan változni fog :) A történelmi életrajzi kategória fel lesz töltve, az űrhajósok nagy valószínűséggel abba kerülnek. – Dodi123 vita 2020. január 7., 17:18 (CET)
thread_title:  Armstrong/Aldrin/Collins és Apollo–12/–14/–16 

message: Sziasztok! Én abszolút újonc vagyok ebben az év cikke műfajban (annak ellenére hogy részben vagy egészben általam írt cikkek vettek már részt többször korábban és jelenleg is van több olyan jelölve amiben jelentős munkám volt, de ezeket más szerkesztők vésték fel ide, én nem szoktam itt jelölni semmit), viszont ha már a szemem elé került az idei verseny, gondoltam megkérdezem: így szemre  szócikke megüti a szintet? Határesetnek érzem, magamtól nem írnám fel, de hátha valaki szerint elégséges... :) – XXLVenom999 vita 2020. január 7., 17:35 (CET)
Még valami: én fájóan hiányolom a  cikket a listából (Szilas munkája), van annak bármi akadálya hogy az bekerüljön? – XXLVenom999 vita 2020. január 7., 17:38 (CET)
 Bármelyik szócikk, amely a kiírás technikai feltételeinek megfelel (az adott évben készült vagy az adott évben legalább 30%-kal nőtt a terjedelme az előzőekhez képest, és nincs rajta semmilyen hiánysablon), az jelölhető. A szavazás során a "gyengébb" szócikkek majd úgyis kevesebb szavazatot kapnak. Ennek megfelelően mind a két általad felvetett szócikknek helye lehet a versenyben. A Franciaország építészete, amely most kapta meg a "jó szócikk" minősítést, az mindenképpen, mert a jó szócikkek automatikusan részt vesznek a versenyen. (Csak azért nem került be a listába, mert idén kapta meg, de attól még ott a helye, fel is veszem a jelöltek közé.) A másik szócikk jelölését rád bízom. Szerintem nem rosszabb minőségű, mint a már jelölt életrajzi szócikkek a "Film és szórakozás" kategóriában. – Dodi123 vita 2020. január 7., 17:53 (CET)
replies: text: Köszönöm a választ! – XXLVenom999 vita 2020. január 7., 18:27 (CET)
 Közben én segítséget kértem a minap Bencemactól (ő pedig Tacsipacsitól), így talán lesz egy olyan listánk, mint amit Mamelion csinált az elmúlt két évben. Én a sport kategóriába mindenképp jelölném még a 2019-es birkózó-világbajnokság szócikket, a fent említett két szócikkemet pedig kiveszem opnnan, így is marad bőven és indokoltam is. A növekedést jelentő szám amik a nyilak mellett vannak gondolom, ott a 3.0 alatti érték elég (30 %)? A Bohém rapszódiánál jelölhetnénk szerintem valahogy, hogy címvédő :D – Gerry89 vita 2020. január 8., 17:27 (CET)
replies: text: ::. Köszönöm, hogy betetted a birkózó vébés cikket. Sok munkám van benne. Sőt, sokunknak van sok munkája benne. Tulajdonképpen a Wikipédiák történetében az eddigi legrészletesebb és legbővebb szócikk, amely birkózó világbajnokságról szól. (És nem csak a Magyar Wikipédiát tekintve.) – Porbóllett vita 2020. január 13., 06:38 (CET)
Azt nem látom leírva sehol, hogy automatice részt vesz a jó szócikk és/vagy a kiemelt, nyilván  ezek a "krém", azt tudom, hogy győztesek ha nincs semmilyen minősítésük, akkor automatice jó szócikkek lesznek. – Gerry89 vita 2020. január 8., 17:35 (CET)
 A Wikipédia:Az év szócikke lapon a Javaslattétel szakaszban ez szerepel: „Opcionális: Az adott év folyamán kiemeltté és jó szócikké váló szócikkek, ha teljesítik az indulás egyéb feltételeit (az év folyamán készültek vagy lettek jelentősen kibővítve), automatikusan legyenek jelölve a versenyen való részvételre.” A 3.0 érték az az előző év utolsó szerkesztéséhez képest háromszoros növekedést jelez. A minimálisan elvárt 30% növekedést az 1,3 vagy annál magasabb szám mutatja. – Dodi123 vita 2020. január 8., 20:14 (CET)

text: Nem találtam, köszi. Nagy Lászlót visszateszed? De többet nem akarok tényleg, mmint sajátot. Ezekbe. Aa számokba minden évben belekeveredek. Gerry89 vita 2020. január 8., 21:01 (CET)
A navatl nyelvet javaslom, de nehéz szerkeszteni ezt a böszme nagy táblázatot. Könnyű eltévedni. Szalakóta vita 2020. január 11., 09:16 (CET)

text: Köszönöm a javaslatot, feltettem a jelöltek közé. – Dodi123 vita 2020. január 11., 09:39 (CET)
thread_title:  Megfelel-e? 

message: szia! Sajnos erre az évre nem sikerült táblázatot "intéznem", de Tacsipacsi megígérte, hogy a következő évtől csinál egyet, ami minden évre aztán megkönnyíti majd a válogatást. Segítsek valamiben még holnapig? Látom a zenés listába egy hely még kiadó, illetve a jelenkori témákhoz talán kettőt még lehetne találni. Viszont a Egyéb művészetek, művelődéstörténet és a Természettudomány igen foghíjas. – Gerry89 vita 2020. január 18., 11:00 (CET)
Szerintem:
*Gjergj Fishta inkább irodalom, mint történelmi életrajz.
*A keverve pirítást jobb híján talán be lehetne tenni a szórakozás (szabadidő) kategóriába.
*Tudom, hogy kellemetlen alak vagyok, de nem fér a fejembe, mit keres a textilanyagok újrahasznosítása szócikk ebben a mezőnyben.
*A közönséges nyírt mint természettudományos szócikket talán a földrajzhoz lehet csapni.
*A 20. század leválasztása tök jó.
*Baromi jó lenne még a zenébe valami, számomra kiegyensúlyozatlanak az esélyek, ha az egyik kategóriában öt, a másikban kétszer-háromszor annyi versenyez. Pasztilla 2020. január 18., 11:04 (CET)
  Köszönöm a javaslatokat át is rendeztem az említett szócikkeket. A kiírás szerint legalább hat szócikknek kell lennie egyegy kategóriában, úgyhogy a zene és a jelenkori közéleti témák kategóriába jó lenne még ha érkezne javaslat. – Dodi123 vita 2020. január 18., 11:30 (CET)
Este megpróbálok valami célirányos sql-t összeütni a Quarryben. Pasztilla 2020. január 18., 11:40 (CET)
 A keverve pirítás inkább mehetne a zene és kultúra kategóriába, a gasztronómia inkább való a kultúrához, mint a szabadidőhöz. És akkor ott is megvan a hat szócikk, plusz egy kategóriában nem lesz egy szerkesztőtől sok szócikk. Gerry89 vita 2020. január 18., 11:53 (CET)
Bár mindegyik az alkategóriája a Művészetnek, kultúrának, most látom. Mindenesetre felvetettem, mint ötlet. A Film kategória így is már bitang erős. Gerry89 vita 2020. január 18., 11:55 (CET)
Lekérdezgetéssel játszom, önkényesen azok között a szócikkek között mazsolázok, amelyek 40 ezer karakternél többel bővültek 2019 folyamán, mínusz a listaszócikkek, valamint azok, amelyekkel valami probléma van (tagjai a Helyesírási problémák és a Tartalmi problémák kategóriafának). Zenei témában ezeket látom: Thin Lizzy, ABBA, Exodus (együttes), In Through the Out Door. Gyors ránézésre akár ezek mindegyikét hozzá lehetne adni. Pasztilla 2020. január 18., 20:43 (CET)
replies: text: Szuper! Nagyon jókat találtál. Így már lehetőség van egy életrajzi kategóriára a film és zene témakörében javasoltak közül (ha a Bohém rapszódiát is ide sorolom). De akkor még a Film, szórakozás, zene kategóriába kellene még egy szócikk, hogy meglegyen abban is a 6, – vagy ha a Bohém rapszódia a filmes kategóriában marad, akkor a zenéhez vagy filmhez kapcsolódóan kell még egy életrajzi szócikk, hogy abban legyen meg a 6. Az általad most javasoltakat mindjárt be is teszem a kategóriába. – Dodi123 vita 2020. január 18., 21:02 (CET)

text: Nyelvészet és irodalom: múlt idő (nyelvészet), egyeztetés (nyelvészet).

text: Film: Az (film, 2017), Toy Story 4..

text: Épített örökség: iszlám építészet.

text: Irodalom még: Pintér Tamás (író)

text: Helytörténet: Magyar Színház (Budapest, 1897–1948)

text: Társdalaom (oktatás, tudomány): Washingtoni Állami Egyetem

text: Film még: Priyanka Chopra

text: Biológia: emlősök (asszem, már tavaly is volt, de idén is szépen bővült), vizelethajtó gyógyszerek

text: Helytörténet még: Múzeumkert, József nádor tér

text: Pasztilla 2020. január 18., 21:21 (CET)
replies: text: :Tökéletes! Köszönöm. Ahogy nézem a szócikkeket, létrehozok egy 20. századi csaták kategóriát, és a fennmaradó 20. századi történelem, valamint a jelenkori közéleti témák szócikkeit összevonom egy 20-21. századi történelem kategóriába. Hat, illetve hét szócikk lesz bennük. – Dodi123 vita 2020. január 18., 21:32 (CET)
További ömlesztettek, a csigák morfológiája már most a kedvencem:
Kistarcsai Központi Internálótábor (újrázik), Sajtószabadság, Tommy Lee Jones, 2019-es budapesti hajókatasztrófa, Versailles-i békeszerződés, Ősmagyar vallás, Skype, Zala vármegye, Leroy Sané, A csigák morfológiája, Ötödik keresztes hadjárat, Vörösmarty tér (Budapest), Toxikológia, Nemzetközi Büntetőbíróság, Lettország vízrajza, Könyvbe ágyazás.  arra nincs időm, hogy tüzetesen átnézzem, csak amik végigpörgetésre átmegy a szűrőmön, azt rakom ide, ha a tieéden is átmeg, sztem mehet a jelöltek közé. Pasztilla 2020. január 18., 21:52 (CET)

text: Formailag és dátum alapján ellenőrzöm őket, és teszem a szócikkgyűjtés táblázatba, amelyek megfelelnek a kiírásnak. – Dodi123 vita 2020. január 18., 21:57 (CET)
A helyiérdekűvel (műszaki kat.) tkp már van egy budapesti helytörténet kategória. Pasztilla 2020. január 19., 07:35 (CET)
Alakul ez  – Dodi123 vita 2020. január 19., 10:04 (CET)

text: Szerintem is elég vagány. Más: az Alfa Busz nem inkább helytörténet mint műszaki téma? Pasztilla 2020. január 19., 10:12 (CET)

text: Ehhez megpingelem -ot. Pasztilla 2020. január 19., 10:14 (CET)
Hát, az Alfánál a buszok lennének a műszaki, a céget inkább a gazdasághoz sorolnám, de ügye olyan nincs. A korábbi évekhez hasonlóan mehet a helytörténetbe. – balint36 🚌 buszmegálló 2020. január 19., 14:56 (CET)
replies: text: :Köszi, Dodi123 már átrakta. Pasztilla 2020. január 19., 15:21 (CET)
Még van három, amit találtam, szerintem indulhatnának:

text: *Németország és Oroszország kapcsolatai, ráadásul jó szócikk is lett a 2019-es állapota alapján. Analógiásan mehetne a történelmi cikkek közé.

text: *Barbara Gittings, lezárult életmű, talán történelmi életrajz, bár az LMBT-aktivizmus miatt akár jelenkori társadalom is lehet.

text: *Aktin, természettudomány. Pasztilla 2020. január 19., 15:21 (CET)
Részemről ezzel kész is, más szócikket már nem látok. Pasztilla 2020. január 19., 15:35 (CET)
thread_title:  Kategóriák végső kialakítása 

message: A 2019-es birkózó-világbajnokság szócikknél a versenyben szereplő, Sport kategóriában található cikkek közül a hivatkozott állapot a 2019. szeptember 21-i állapotra mutat. Nyilvánvalóan, aki régebb óta szerkeszti a Wikipédiát, vagy figyelmesebb, annak ez szembeötlő. Ám lehet, hogy valaki az alapján döntene, hogy az akkori állapota a cikknek milyen volt. Helyesebbnek tartanám azt a feltételt meghonosítani, hogy a cikkek ebben a versenyben kizárólag az adott év legutolsó szerkesztésének állapotára hivatkozhassanak. Így valóban az adott év teljes időtartamának változtatásait lehet megtekinteni szavazáskor, nem pedig egy részeredményt. Az általam hivatkozott vébés cikk szeptember óta jelentősen bővült. (Oldid: 22001499, 2019 legutolsó szerkesztésének azonosítószáma). A jelenlegi azonosítószám: 21719337. Mondom, az a szeptember 21-i változatra mutat.– Porbóllett vita 2020. január 19., 08:17 (CET)
. Köszönöm, hogy szóltál. Még a szavazás előtt átnézem a többit is. Természetesen a 2019. évi utolsó állapottal vesz részt minden szócikk a versenyben. – Dodi123 vita 2020. január 19., 09:16 (CET)
thread_title:  Nem mindegy a cikk melyik napi változatát tartalmazza a versenyben hivatkozott link 

message: Köszönöm annak, aki a fenti cikket a jelölte a versenybe. A cikken most is dolgozok, mivel nincs még kész. Ezért szeretném is visszavonni a jelöléstől, szándékosan nem jelöltem én sem. A Felújítás szakasz egyáltalán nincs kidolgozva (nehéz rá normális forrást találni), és a Látnivalók rész, valamint a park mai növényzetének a leírása, plusz a 20. századi története is hagy kívánnivalót maga után. De persze ha mégis bent akarjátok tartani a versenyben, legyen. Én mindenesetre szóltam.  - Tündi vita 2020. január 19., 10:17 (CET)
replies: text: És a képek java is hiányzik és a bevezetője sincs rendesen megírva. Azt hiszem, más baja nincs.  - Tündi vita 2020. január 19., 10:18 (CET)
Nyilván bármit lehet a végtelenségig tökéletesíteni, a szócikk legutolsó 2019-es állapota messzemenően kvalifikálja a versengésre. Pasztilla 2020. január 19., 10:22 (CET)
Ha még ennél is jobb lesz, és bővül legalább 30%-kal, akkor legfeljebb a jövő évi versenyen is részt vesz  – Dodi123 vita 2020. január 19., 10:26 (CET)
 Én mindenesetre szeretnêm ha kivennéd az Az (film, 2017) szócikket. Messze nem fejeztem be, nem véletlen nem jelöltem. Félkész szócikkekekkel csak komolytalan versenyt lehet rendezni, ezért nem értem azt sem, hogy Tündi Múzeumkert szócikkét ki erőltette be ide. Gerry89 vita 2020. január 19., 13:28 (CET)
Én raktam be a Múzeumkertet. Szeretném, ha pontosan értésemre hoznád, mi a konkrét kifogásod a belinkelt változattal. Jobb, mint sok befejezett. Pasztilla 2020. január 19., 13:32 (CET)
Nincs kész. De nekem mindegy, az Az szócikket vegyétek ki kérlek, messze nem fejeztem be, semmi keresnivalója ebben a versenyben. Jó ha 1/3-a van kész Gerry89 vita 2020. január 19., 13:35 (CET)

text: Mit jelent az, hogy nincs kész? Másodszor is nagyon szépen megkérlek, megtennéd nekem, hogy a szócikk legutolsó 2018-as változatát végigpörgeted, és elmondod, mitől érzed úgy, jogosan és az igazság birtokában lövöldözhetsz efféle bántó kifejezésekkel: félkész, komolytalan verseny, beerőltetés. Pasztilla 2020. január 19., 13:39 (CET)
Nincs kész. Nem teljes, bővítendő, csonk, stb. A félkész nem bántó. Tündi is írta, egy csomó dologgal nincs kész. Ahogy én sem az Azzal.
Ha én egy év alatt úgy gondoltam, hogy nem jelölöm, akkor annak jelölése az beleerőltetês. Ha a verseny kategóriái így töltődnek fel, akkor az szerintem nem túl jó. Gerry89 vita 2020. január 19., 13:46 (CET)
Jó, hát ha nem vagy hajlandó érdemben indokolni a véleményedet, én már harmadszor nem foglak megkérni, hogy pörgesd végig, inkább én sem vagyok hajlandó foglalkozni a kifogásaiddal. (Én ugyanis úgy „erőltettem be” ezt a „félkész” szócikket, hogy végigpörgettem, és kifejezett álláspontom, hogy az ott látott tartalom csodálatos, és emeli a versengés színvonalát.) Pasztilla 2020. január 19., 13:51 (CET)
 Az Az (film, 2017) szócikket végigolvasva nem éreztem olyan hiányosságot, ami kizárná a versenyen való idei indulásból. Ha most csak az 1/3-a van kész, akkor még a jövő évi versenyen is van esélye az indulásra. Ha annyira "rossz", ahogy te mondod, akkor legfeljebb nem kap szavazatot. A versenyre jelölés semmiképpen sem "beerőltetés". Elvileg az év során készült, vagy a korábbihoz képest legalább 30%-kal nőtt összes szócikk potenciálisan jelölt. Az itteni jelöltlista csak segítség a szavazáshoz, amely egy szűrés eredménye. De ha ragaszkodsz hozzá, akkor természetesen törölhetjük az AZ szócikket a jelölésből. – Dodi123 vita 2020. január 19., 13:55 (CET)
 Pasztilla. Nem rossz egyik sem, egyzserűen nincs kész. Az én meglatásom szerint ne induljon az év legjobbja címért egy olyan szócikk, ami be sincsen fejezve. Ennél egyszerűbben nem tudom leírni. 
Dodi, igen, kérlek vedd ki az Az (film, 2017) szócikket. Idén remélem befejezem, és akkor a köv versenyre nevezem majd. Gerry89 vita 2020. január 19., 14:08 (CET)
 Nem értem a logikádat, de Az (film, 2017) szócikket töröltem a jelöltek közül. Éjfélig még meggondolhatod. – Dodi123 vita 2020. január 19., 14:36 (CET)
thread_title:  Múzeumkert 

message: A javaslatlista és a szavazás résznél más kategóriában van. Összhangba kellene hozni. - Csurla vita 2020. január 20., 06:47 (CET)
replies: text: Köszönöm, hogy észrevetted és szóltál. Már át is helyeztem a helyes kategóriába. Az Alfa Busz Kft-re érkezett szavazatot leadó szerkesztőt értesítettem, hogy az új kategóriabesorolás ismeretében a két kategóriára szavazzon ismét. – Dodi123 vita 2020. január 20., 07:56 (CET)
thread_title:  Alfa Busz 

message: Szép estét! Már korábban is írtam hogy nekem idegen ez az egész év szócikke verseny, így lehet hogy nem értek, félreértek valamit vagy elsiklok valami felett, egyszóval lehet én tévedek (ha így van előre elnézést kérek) de most nemrég került elém a Bohém rapszódia cikk, ami gyönyörű munka, le a kalappal, de a vitalapja szerint "Ez a szócikk a 2018-as év „Az év szócikke” versenyének Film és szórakozás kategóriájában első helyezést ért el, ezzel automatikusan megkapta a jó szócikk státuszt, így a Wikipédia minőségi szócikkei közé tartozik." A 2018-as év szócikke lap is megerősíti ezt. Viszont most idén is szerepel a jelöltek között. Az lenne a kérdésem, hogy a cikk most az idei versenyben is tudatosan jelölve van, vagy tévedésből került bele? Csak mert tavaly már elvileg megnyerte a díjat. – XXLVenom999 vita 2020. január 22., 00:41 (CET)
replies: text: Tudatosan, a 2019-es év során csaknem 50 kB-tal, azaz lényegesen bővült, kiemelt is utána, azaz már 2019-ben lett. A zavar érthető, a wikipédista nem igazodik a kalendáriumhoz, van, hogy decemberben kezd el egy szócikket bővíteni, és már akkor olyan minőségű, hogy bekerülhet ide. De lehet-e nem tudomásul venni, hogy utána még jelentősen bővült, és csak azért nem indítani, mert tavaly is indult? Én is szoktam ezen morfondírozni, és nincs megnyugtató válaszom, ha a tavalyi évben már megnyerte a kategóriáját, lehet olyan logika, hogy mi értelme ismét indítani, de ha nem első lett tavaly, jogos lehet a ráadás, lássuk, mire elég az újabb bővítés. közösségi megbeszélés (kivesézés) soha nem volt a témáról, így alakult az évfordulókon bővített szócikkek sorsa. Pasztilla 2020. január 22., 01:06 (CET)

text: Értem, köszönöm a választ. Csak érdeklődtem, mert kicsit fura volt ez nekem (mintha egy cikk pl. kétszer lenne megszavazva kiemeltnek). – XXLVenom999 vita 2020. január 22., 13:50 (CET)
thread_title:  Bohém rapszódia 

message: Kedves  és  ! Köszönöm az év szócikke verseny szervezésében, lefolytatásában végzett munkátokat. További jó munkát kíván és üdvözöl titeket  … szalax üzenő 2020. március 3., 10:51 (CET)
Idén is hatalmas munkát végeztek a szervezők, gratula! - Tündi vita 2020. március 3., 11:01 (CET)
Csatlakozom az előttem szólókhoz! Egyúttal köszönet a szerkesztőtársaknak, akik az „urnákhoz” fáradtak szavazni! Ogodej  vitalap 2020. március 3., 12:39 (CET)
Kedves  és  ! Őszinte elismerésem Nektek. Szívvel-lélekkel csináltátok az idei kiírást. Köszönet érte! - Csurla vita 2020. március 3., 12:45 (CET)
Csurla+. Nagy és szép munka volt!– Szilas vita 2020. március 3., 15:25 (CET)
replies: text: Köszönjük, a magam részéről én is azt gondolom, hogy a rengeteg szavazatért jár elsősorban minden szavazónak a köszönet. Pasztilla 2020. március 3., 12:52 (CET)
Én is köszönöm a munkátokat! Ha valamiben össze-össze is zördültünk, vagy nem értettünk egyet, az azért volt,én is ugyanúgy szeretem ezt a versenyt, mint ti. Gratulálok a lebonyolításhoz! – Gerry89 vita 2020. március 3., 16:51 (CET)
replies: text: :A zördülés tök rendben van, főleg ha közben haladunk. Pasztilla 2020. március 3., 17:26 (CET)
Én is csatlakozom az előttem szólókhoz. Köszönöm szépen a szervezők áldozatos munkáját és a szerkesztőtársak szavazatait. Öröm volt ennyi értékes, színvonalas cikket látni egy helyen. Üdv.: – = seba = vita 2020. március 3., 17:14 (CET)
Nagyon köszönöm az adminisztratív munkát, és gratulálok minden résztvevőnek! Whitepixels vita 2020. március 3., 18:03 (CET)
thread_title:  Köszönet a szervezőknek 

message: Sikerült elérni, hogy idén az erkölcsi elismerést jelentő bannerek mellett a Wikimedia Egyesület is díjat ad a helyezetteknek. A díjak átadására a járványveszély miatt várhatóan szeptemberben kerül sor. Így a jubileumi 10. „Az év szócikke” versenyen könyvutalványban részesülnek az 1–3. helyezést elért szerkesztők:      Különdíjat kap a fentieken kívül  aki hat szócikkel is versenyzett, de helyezést nem sikerült elérnie;  aki a szerkesztői pontversenyben ötödik lett, de csak egy 2. és egy 3. helyet sikerült elcsípnie, ez messze alulreprezentálja a szócikkei szavazatokban megnyilvánuló megbecsülését;  aki a szerkesztők nem hivatalos pontversenyében a harmadik helyen végzett, azaz az ő szócikkeire adták le a harmadik legtöbb szavazatot, de ezt a végül elnyert helyezései nem tükrözik; és  aki a szerkesztői pontversenyben ugyan kissé hátrébb végzett, de Rcooley után ő a második azon a listán, amelyen a szavazatot kapó, de helyezést el nem érő szerkesztők szerepelnek. Gratulálunk minden díjazottnak! A szervezők: Pasztilla és – Dodi123 vita 2020. március 25., 19:17 (CET)
replies: text: :Köszönjük :) Xia  Üzenő  2020. március 25., 19:43 (CET)
replies: text: :Köszönjük! :) Gerry89 vita 2020. március 25., 20:42 (CET)

text: :Szuper! Én is köszönöm. :) – = seba = vita 2020. március 25., 21:39 (CET)

text: :Köszönöm szépen! – Tibi1977 vita 2020. március 25., 22:08 (CET)

text: :Köszönöm szépen, és gratulálok minden cikkírónak! Cvbncv Vince(érveljünk) 2020. március 26., 08:00 (CET)

text: :Meglepetés! Köszönjük.  … szalax üzenő 2020. március 26., 10:22 (CET)

text: : Köszönjük szépen, és gratulálok mindenkinek! – Ertonien vita 2020. március 26., 12:40 (CET)

text: :Micsoda meglepetés! Örülünk  – Ary vita 2020. március 26., 14:37 (CET)

text: :Wow, de jó! Köszönjük szépen! Igazán jól esik. :) – XXLVenom999 vita 2020. március 26., 19:12 (CET)

text: :Köszönjük!  – Crimeavita 2020. március 26., 19:14 (CET)

text: :Köszönöm szépen, én is gratulálok és egyben szeretném a nekem szánt könyvutalványt felajánlani egy, a szervezők által kiválasztott szerkesztőnek. Fauvirt vita 2020. március 26., 20:49 (CET)

text: :Kellemes meglepetések. Köszönet értük. – Andreas vita 2020. március 27., 20:16 (CET)
Nem mintha reklamálni akarnék,  de véletlenül maradtam le a díjazottak listájáról vagy mint kategória-második helyezettnek, nekem nem jár a díj? (Az van felül írva, hogy az 1-3. helyezettek kapnak díjat). - Tündi vita 2020. március 26., 18:08 (CET)

text: Véletlenül maradtak ki a felsorolásból a Budapest helytörténete díjazottjai, , te és . Természetesen nektek is jár a díj. Köszönöm, hogy szóltál. – Dodi123 vita 2020. március 26., 22:07 (CET)
replies: text: :Köszönjük! Remélem, nem valami unalmas lexikont kapunk.  - Tündi vita 2020. március 27., 19:18 (CET)

text: :Ó ezt csak most látom és köszönjük! :) Kemenymate vita 2020. március 29., 16:05 (CEST)
Jé, Bajor kifli is díjazott lesz? Apród vita 2020. március 26., 20:53 (CET)
Nagyon szépen köszönöm!Krajnyák Zoltán ~"Zé" a Bagoly~ vita 2020. március 28., 08:50 (CET)
Ez igen! Elnézést a kései válaszért, csak eddig a munkámból kifolyólag nem voltam gép közelében egy jó ideig. Köszönöm szépen. Mondjuk mobilon láttam, hogy elég jól szerepeltek az általam gondozott szócikkek. Egyúttal azoknak is köszönöm, akik az általam megmunkált cikkekre dobták a voksukat. Nagyon jól esett. Most pedig mindenkinek fokozott óvatosságot és kitartást kívánok a következő nehéz hónapokra, mert a jelenlegi helyzet sajnos nem úgy tűnik, hogy gyorsan megoldódna. Próbáljatok távolmaradni másoktól, de azért tartsátok meg a kapcsolataitokat. Sok szerencsét és jó egészséget, vagy legalább erős immunrendszert kívánok nektek!– Porbóllett vita 2020. március 29., 22:04 (CEST)
thread_title:  Idén a helyezettek díjat is kapnak!